Document ID: 32009R0129

UREDBA KOMISIJE (ES) št. 129/2009
z dne 13. februarja 2009
o spremembi Uredbe (ES) št. 197/2006 glede veljavnosti prehodnih ukrepov za nekdanja živila
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 32(1) Uredbe,
ob upoštevanju naslednjega:
(1)
Uredba (ES) št. 1774/2002 je uvedla celovit okvir za zbiranje, uporabo in odstranjevanje živalskih stranskih proizvodov.
(2)
Uredba Komisije (ES) št. 197/2006 z dne 3. februarja 2006 o prehodnih ukrepih na podlagi Uredbe (ES) št. 1774/2002 glede zbiranja, prevoza, obdelave, uporabe in odstranjevanja nekdanjih živil (2) določa številne prehodne ukrepe, ki bodo potekli 31. julija 2009.
(3)
Komisija je sprejela predlog za revizijo Uredbe (ES) št. 1774/2002 (3). Zakonodajalci zdaj obravnavajo navedeni predlog, v okviru katerega bodo obravnavana pravila za nekdanja živila in razpoložljivi znanstveni dokazi glede tveganj, povezanih s takšnimi živalskimi stranskimi proizvodi. Zato je primerno podaljšati obdobje veljavnosti trenutnih prehodnih ukrepov, da se lahko trenutna pravila o nekdanjih živilih uporabljajo do sprejetja novih pravil.
(4)
Glede na datum začetka uporabe revidirane uredbe o živalskih stranskih proizvodih, ki ga je predlagala Komisija, je primerno podaljšati obdobje veljavnosti Uredbe (ES) št. 197/2006 do 31. julija 2011.
(5)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V členu 5 Uredbe (ES) št. 197/2006 se datum „31. julija 2009“ nadomesti z „31. julija 2011“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. februarja 2009

Labels: 0
17
6
20